CELEX: 32010R0008
Language: lv
Date: 2009-12-23 00:00:00
Title: Komisijas Regula (ES) Nr. 8/2010 ( 2009. gada 23. decembris ) par atļauju izmantot serīna proteāzi, kas iegūta no Bacillus licheniformis (DSM 19670), kā barības piedevu gaļas cāļiem (atļaujas turētājs DSM Nutritional Products Ltd ., ko pārstāv DSM Nutritional Products Sp.Z.o.o ) Dokuments attiecas uz EEZ

7.1.2010   
            
            
               LV
            
            
               Eiropas Savienības Oficiālais Vēstnesis
            
            
               L 3/7
            
         KOMISIJAS REGULA (ES) Nr. 8/2010
   (2009. gada 23. decembris)
   par atļauju izmantot serīna proteāzi, kas iegūta no Bacillus licheniformis (DSM 19670), kā barības piedevu gaļas cāļiem (atļaujas turētājs DSM Nutritional Products Ltd., ko pārstāv DSM Nutritional Products Sp.Z.o.o)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums attiecas uz atļauju serīna proteāzes fermentu preparātam, kas iegūts no Bacillus licheniformis (DSM 19670), lai to lietotu kā dzīvnieku barības piedevu gaļas cāļiem un klasificētu piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“iestāde”) savā 2009. gada 2. un 7. jūlija atzinumā (2) secināja, ka no Bacillus licheniformis (DSM 19670) iegūtam fermentu preparātam nav nelabvēlīgas ietekmes uz dzīvnieku veselību, cilvēku veselību vai vidi un ka, izmantojot minēto preparātu, uzlabojas dzīvnieku rādītāji. Iestāde uzskata, ka nav vajadzīgas īpašas prasības veikt uzraudzību pēc preparāta laišanas tirgū. Tā arī pārbaudīja ziņojumu par barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir ievēroti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2009. gada 23. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2009) 1185, 1. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās lopbarības ar mitruma saturu 12 % aktīvās vienības/kg
               
            
                  
                     Zootehnisko piedevu kategorija. Funkcionālā grupa – gremošanas veicinātāji.
                  
               
            
                  4a13
               
               
                  
                     DSM Nutritional Products Ltd., ko pārstāv DSM Nutritional Products Sp.Z.o.o.
                  
               
               
                  Serīna proteāze
                  EC 3.4.21.-
               
               
                  Piedevas sastāvs:
                  
                               
                           
                           
                              Serīna proteāzes preparāts,
                           
                        
                               
                           
                           
                              kas iegūts no Bacillus licheniformis (DSM 19670) ar minimālo aktivitāti 75 000 PROT (1)/g.
                           
                        Aktīvās vielas raksturojums:
                  
                               
                           
                           
                              Serīna proteāzes preparāts (EC 3.4.21.-),
                           
                        
                               
                           
                           
                              kas iegūts no Bacillus licheniformis (DSM 19670)
                           
                        Analīzes metode (2):
                  Kalorimetriskā metode, ar kuru nosaka dzelteno komplekso para-nitroanilīnu(pNA), ko ferments šķeļ no “Suc-Ala-Ala-Pro-Phe-pNA” 37 °C temperatūrā un pie pH 9,0.
               
               
                  Gaļas cāļi
               
               
                  —
               
               
                  15 000 PROT
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Drošības apsvērumi: apstrādes laikā jāizmanto elpceļu aizsarglīdzekļi, aizsargbrilles un cimdi.
                           
                        
               
                  13.1.2020.
               
            
         (1)  1 PROT is fermenta daudzums, kas 37 °C un pie pH 9,0 vienā minūtē no substrāta 1mM (Suc-Ala-Ala-Pro-Phe-pNA) šķeļ 1 μmol p-nitroanilīna.
      
         (2)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives